APROBACIÓN DEFINITIVA DA ORDENANZA FISCAL REGULADORA DA TAXA POLO SERVIZO DE AXUDA NO FOGAR
ADMINISTRACIÓN LOCAL — Municipal — Rodeiro (Ordenanzas e Regulamentos, 30/12/2015)

Transcorrido o prazo de exposición ao público do acordo e ordenanza fiscal provisionais reguladora da taxa polo Servizo de Axuda no Fogar do Concello de Rodeiro, aprobada polo Pleno do Concello na sesión celebrada o día 26 de outubro de 2015, e non téndose presentada reclamación algunha contra a mesma, dito acordo así como a ordenanza fiscal anexa quedan elevados a definitivos, de conformidade co disposto no artigo 17.3 do Real Decreto Lexislativo 2/2004, do 5 de marzo, polo o que se aproba o texto refundido da Lei reguladora das Facendas Locais. De conformidade co disposto no artigo 19.1 da devandita Lei, contra o presente acordo os interesados lexítimos poderán interpoñer o correspondente recurso contencioso-administrativo na forma e prazos que establece a Lei reguladora de dita xurisdición. Rodeiro, 17 de decembro de 2015.—O alcalde, Luís López Diéguez. No uso das facultades conferidas polos artigos 133.2 da Constitución; 106 da Lei 7/1985, do 2 de abril, reguladora das bases do réxime local, e 57 do Texto refundido da Lei reguladora das Facendas Locais, aprobado polo Real Decreto-Lexislativo 2/2004, do 5 de marzo, o Concello de Rodeiro establece a taxa pola prestación do servizo de axuda no fogar (SAF), regulada pola presente ordenanza fiscal de acordo co disposto nos artigos 15 a 19 do dito Texto refundido. Constitúe o feito impoñible desta taxa a prestación dos servizos básicos e complementarios de axuda no fogar consonte á regulamentación aprobada por este Concello.1. Están obrigados ao pagamento desta taxa, de acordo coa súa capacidade económica, as persoas que se beneficien polos servizos de axuda no fogar prestados polo Concello de Rodeiro.2. Se a persoa beneficiaria dos servizos carecese de capacidade para obrar, a obriga de pagamento recaerá sobre quen ostente a súa representación legal. A esixencia da responsabilidade e a determinación das persoas responsables realizarase nos termos establecidos na Lei Xeral Tributaria. Non se outorgarán outros beneficios que os previstos en normas con rango de lei e nos tratados internacionais.1. A fixación da cota tributaria está rexida polos criterios de capacidade económica e de participación económica indicados nos artigos 18 a 21, ambos incluídos, da Ordenanza reguladora do servizo de axuda no fogar.2. Anualmente, entre os meses de xaneiro e marzo, o departamento de servizos sociais solicitará de cada unha das persoas beneficiarias a documentación pertinente para actualizar a súa capacidade económica e, se é o caso, a redución aplicable aos custos dos servizos.3. A base impoñible estará constituída pola intensidade do servizo, medido en horas, prestado á persoa usuaria.4. O importe da taxa será calculado en función do custe do servizo, quedando fixado este do seguinte xeito: — SAF, modalidade de libre concorrencia: 12,00 €/hora. — SAF, modalidade de dependencia 1. A obriga do pagamento nace dende o inicio da prestación do servizo e manterase en tanto non concorra algunha das causas sinaladas nos artigos 11 e 12 da Ordenanza reguladora.2. O período impositivo será trimestral.1. Aplicaranse as normas establecidas no artigo 25 da Ordenanza reguladora.2. O pagamento realizarase a trimestre vencido. O usuario poderá domiciliar os pagos en entidade bancaria, previa solicitude ante os servizos sociais municipais.3. Procederase á baixa de oficio, por mor da causa sinalada na alínea f) do artigo 11.1 da Ordenanza reguladora do servizo, a partir de dous trimestres consecutivos de falta de pagamentos. En cumprimento do disposto no artigo 56.7 de Lei 13/2008, de servizos sociais de Galicia, os importes procedentes das persoas usuarias como participación no custo dos servizos sociais comunitarios quedan afectados ao financiamento dos servizos sociais recibidos. As infraccións e sancións rexeranse pola Lei Xeral Tributaria e demais normativa de aplicación. Primeira.- Para o non previsto na presente Ordenanza estarase ao disposto no Texto refundido da Lei reguladora das Facendas Locais e na Lei Xeral Tributaria, así como nas disposicións concordantes e complementarias. Segunda.- A presente ordenanza entrará en vigor unha vez publicada no Boletín Oficial da Provincia e comezará a aplicarse a partir do día 1 de xaneiro de 2016. Esta Ordenanza derroga expresamente a Ordenanza Fiscal reguladora do prezo público pola prestación do servizo de axuda no fogar do Concello de Rodeiro, aprobado polo Pleno do Concello na sesión celebrada o día 31 de outubro de 2009 e publicado no BOP núm.28, correspondente ao día 11 de febreiro de 2010, e calquera outra disposición de igual ou inferior rango que sexa contraria á mesma. O alcalde, Luís López Diéguez.—O secretario, José María Novo Ramos.